open-index/open-wikipedia-markdown huggingface dataset:
Leenwoord

'n **Leenwoord** is 'n woord wat vanuit een taal in 'n ander taal opgeneem is. Die woord is dus van 'n ander taal "geleen" eerder as om 'n nuutskepping daarvoor op te maak. Leenwoorde behou soms hulle vreemde spelling as dit in 'n taal opgeneem word. Pas op om nie leenwoorde met *leenvertaling* (*email* word vertaal as e-pos) of *basterwoorde* (samestellings van leenvertalings of verafrikaanste leenwoorde) te verwar nie.

Woorde soos "bakkie", "boomslang" en "apartheid" is voorbeelde van Afrikaanse woorde wat in ander tale as 'n leenwoord opgeneem is.

Engelse leenwoorde word soms in informele Afrikaans gebruik. Voorbeelde hiervan is woorde soos: *cool*, *gross*, *tissue* en *nice*. Soms word Afrikaanse spelreëls selfs op sulke woorde toegepas, soos *cool*, *cooler*, *coolste* (trappe van vergelyking). 

## Voorbeelde 
Leenwoorde uit Engels:
* Speaker (in die parlement)
* Whisky
* Township

Leenwoorde uit Frans:
* Tantieme (outeursaandeel)
*déjà vu
*cliché
*voilà
*croissant
*baguette

Leenwoorde uit Italiaans

* lawa
* scenario
* solo
* opera
* soprano
* spaghetti
* pizza
* pasta
* lasagne
* broccoli
* diva
* ballerina
* duo
* Pistachio
* casino
* mafia
* riviera
* propaganda
* paparazzi
* malaria
* graffiti
* cappuccino

Leenwoorde uit Japanees:

* sushi
* origami
* karate
* judo
* tsunami
* tofu
* wasabi
* zen
* haiku
* koi
* Samurai
* Ninja

## Verdere naleeswerk 
* Leenwoorde so nodig soos sout op 'tjips', Die Burger, 29 Februarie 1994
AKA

**Kiernan Jordan Forbes**, (28 Januarie 1988 – 10 Februarie 2023) beter bekend as **AKA**, was 'n Suid-Afrikaanse musiekkunstenaar en kletsrymer. Forbes, gebore en getoë in Kaapstad, het erkenning gekry nadat hy sy enkelsnit "*Victory Lap*" van sy debuutateljee-album, *Altar Ego* (2010) vrygestel het.

Forbes het sy sukses voortgesit deur ateljee-albums vry te stel wat *Levels* (2014), *Touch My Blood* (2018), *Bhovamania* (2020), en die samewerkende album met Anatii, getiteld *Be Careful What You Wish For* (2017) insluit. In April 2018 was Forbes as 'n spesiale gas op WWE Live-geleenthede, wat in Johannesburg en Kaapstad gehou is, te sien. In 2019 was hy 'n deelnemer vir die Comedy Central Roast special.

Op 10 Februarie 2023 is Forbes buite 'n restaurant in Durban doodgeskiet.

## Diskografie 
### Ateljeealbums 
* *Altar Ego* (2011)
* *Levels* (2014)
* *Touch My Blood* (2018)
* *MASS COUNTRY* (2023)

### Enkelspelers 
*"Mistakes"
*"In My Walk"
*"Do It"
*"Victory Lap"
*"All I Know"
*"Jealousy"
*"Kontrol" (featuring Da L.E.S.)

## Verwysings
Rolene Strauss

**Rolene Strauss** (gebore 22 April 1992) is ’n skoonheidskoningin van Bloemfontein wat in 2014 as Mej. Suid-Afrika en Mej. Wêreld gekroon is. Sy is op Volksrust gebore en het haar skoolloopbaan aan die Hoërskool Volksrust voltooi. Sy het haar mediese studie einde 2017 aan die Universiteit van die Vrystaat voltooi.

## Geskiedenis 
Rolene het in 2000 op agtjarige ouderdom die kroning van Jo-Ann Strauss as Mej. Suid-Afrika beleef. Sy het gedroom van die dag wanneer sy self die kroon sou dra. Die twee skoonheidskoninginne is nie verwante familie nie.

In 2011 het sy onder die top vyf geëindig tydens die Mej. SA-wedstryd, maar Melinda Bam het die titel verower.

In 2014 was sy een van die 12 finaliste wat aan die werklikheidsreeks *Pad na Mej. Suid-Afrika* deelgeneem het. In Maart 2014 is sy in die Sun City Superbowl as Mej. Suid-Afrika gekroon. Sy het ’n platinumkroon en ’n prys van R1,3 miljoen gewen. In haar aanvaardingstoespraak het sy gesê sy gaan haar toespits op gesondheidsvraagstukke en bygevoeg: "Ons is tot soveel meer in staat wanneer ons gesond is, liggaamlik, verstandelik en emosioneel."

Sy het Suid-Afrika hierna in die Mej. Heelal 2014- en Mej. Wêreld 2014-wedstryde verteenwoordig. Op 14 Desember 2014 is sy in Londen, Engeland, as die nuwe Mej. Wêreld gekroon. Mej. Hongarye is as die eerste prinses en mej. Amerika as die tweede prinses aangewys. Sy het die kroon oorgeneem by Megan Young van die Filippyne.

Rolene is op 29 Maart 2015 deur Liesl Laurie opgevolg as Mej. Suid-Afrika en op 19 Desember van dié jaar deur Mej. Spanje, Mireia Lalaguna, as Mej. Wêreld.

## Verwysings 
## Eksterne skakels 
* Mej. SA se amptelike webtuiste
Malaysia Airlines

duimnael|350px|Malaysia Airlines se hoofkantoor
**Malaysian Airline System** (**MAS**); is die vlagdraer en nasionale lugredery van Maleisië. **Malaysia Airlines** onderneem vlugte van en na sy tuisbasis, Kuala Lumpur Internasionale Lughawe met 'n tweede spil by Kota Kinabalu Internasionale Lughawe en Kuching Internasionale Lughawe.

Die redery was op 17 Julie 2014 weer in die nuus, omrede dit sy tweede straler van 'n passasiersvlug (Malaysia Airlines-vlug 17) binne 4 maande verloor het.

## Verwysings
Les Brodrick

**Les Brodrick** (19 Mei 1921 - 8 April 2013) was 'n vlugluitenant in die Britse Lugmag tydens die Tweede Wêreldoorlog. Hy was die 52ste persoon wat uit die Stalag Luft III kamp via die *Harry*-tonnel ontsnap het. Hy is saam met twee ander makkers gevang toe hulle in die bitter koue skuiling in 'n huis gesoek het wat vol Duitse soldate was. Sy twee makkers is tereggestel, maar Brodrick is teruggestuur na Stalag Luft III. Hy is op 8 April 2013 in KwaZulu-Natal oorlede. Ander Suid-Afrikaners wat saam met hom ontsnap het is Johannes Gouws en Roger Bushell.

## Bron 
* *Klip in Hitler se skoen*; Rapport; 30 Maart 2014
Sappi

duimnael|links|Sappi Kirkniemi, 'n fabriek in Finland
**Sappi** is die algemene naam vir "*South African Pulp and Paper Industries*", 'n maatskappy wat papier, pulp en chemiese neweprodukte vervaardig. Die maatskappy is in 1936 in Suid-Afrika gestig en sy hoofkantoor is in Johannesburg. Hulle het aanvanklik begin met die vervaardiging van papier uit die strooi van mielies en koring en het later houtpulp gebruik. Sappi het onder andere fabrieke in Springs, Kaapstad, Ngodwana, Umkomaas en aan die Tugelarivier. Hulle het ook fabrieke in Noord-Amerika, Europa en Asië.

## Bron 
* *Ensiklopedie van Suidelike Afrika*; Eric Rosenthal; 1967

## Eksterne skakels 
* Sappi se webtuiste
* Maatskappy se profiel op Yahoo.com
Theodor Seitz

**Theodor Seitz** (12 September 1863 - 28 Maart 1949) was die laaste Goewerneur van Duits-Suidwes-Afrika. Hy is in Seckenheim, Duitsland gebore. Nadat hy aangesluit het by koloniale diens word hy in 1895 distriksbeampte in die Kameroen. In 1900 word hy aangestel in die Departement Kolonies in Berlyn en in 1907 as Goewerneur van Kameroen. In 1910 word hy Goewerneur van Duits-Suidwes-Afrika tot 1915 met die oorgawe aan die Suid-Afrikaanse magte by Khorab.

## Sien ook 
* Lys van Goewerneurs van Suidwes-Afrika

## Bron 
* *Ensiklopedie van Suidelike Afrika*; Eric Rosenthal; 1967

## Eksterne skakels
Ad fundum

**Ad fundum** is 'n term wat gebruik word vir 'n drankie, dikwels alkoholies van aard en wat vinnig opgedrink of afgesluk word. Dit is Latyn vir *tot die bodem*.
Lys van Goewerneurs van Suidwes-Afrika

duimnael|Ligging van Namibië

Die artikel bevat 'n lys van goewerneurs van Suidwes-Afrika vanaf die Duitse koloniale tydperk tot en met die onafhanklikheid van Namibië van Suid-Afrika op 21 Maart 1990.

Die titel van die amp het 'n paar keer verander. Onder Duitse bewind het die titel verander van *kommissaris* (1884-1893) na *provinsiale goewerneur* (Landeshauptleute) (1893-1898) tot *goewerneur* (1898-1915). Onder Suid-Afrikaanse bewind het die persoon as die *administrateur* (1915-1977) en later as die *administrateur-generaal* (1977-1990) bekendgestaan.

Nadat die Verenigde Nasies Suid-Afrika se mandaat om Suidwes-Afrika te regeer beëindig het, het die VN kommissarisse van hul eie aangestel. Hulle het egter geen gesag gehad nie en Suid-Afrika het geweier om hulle te erken. Die name van hierdie persone word nie hier gelys nie.

## Duits-Suidwes-Afrika (1884-1915) 
duimnael|Vlag van die Duitse Keiserryk

* Rykskommissarisse:
** Gustav Nachtigal van 7 Oktober 1884 tot Mei 1885
** Heinrich Ernst Göring Mei 1885 tot Augustus 1890
** Louis Nels (voorlopig) vanaf Augustus 1890 tot Maart 1891
** Curt von François van Maart 1891 tot November 1893 

* Provinsiale Goewerneurs:
** Curt von François vanaf November 1893 tot die 15de Maart 1894
** Theodor Leutwein van 15 Maart 1894 tot 18 April 1898 

* Goewerneurs:
** Theodor Leutwein van 18 April 1898 tot 19 Augustus 1905
** Lothar von Trotha (voorlopig) van 19 Augustus 1905 tot November 1905
** Friedrich von Lindequist van November 1905 tot die 20ste Mei 1907
** Bruno van Schuckmann van 20 Mei 1907 tot 20 Junie 1910
** Theodor Seitz van 28 Augustus 1910 tot 9 Julie 1915

## Militêre besetting deur Suid-Afrika 
duimnael|Vlag van Suidwes-Afrika vanaf 9 Julie 1915 tot 28 Junie 1919.

* Militêre Goewerneur:
** Louis Botha van 9 Julie 1915 tot 11 Julie 1915
** Percival Scott Beves van 11 Julie 1915 tot 30 Oktober 1915 

* Administrateur:
** Edmond Gorges van 31 Oktober 1915 tot 1 Oktober 1920

## Suid-Afrikaanse mandaat (1920-1968) 
duimnael|Vlag van Suidwes-Afrika vanaf 28 Junie 1919 tot 31 Mei 1928.

* Administrateur:
** Gysbert Hofmeyr van 1 Oktober 1920 tot 1 April 1926
** Albertus Werth van 1 April 1926 tot 1 April 1933
** David Conradie van 1 April 1933 tot 1 April 1943
** Peter Hoogenhout van 1 April 1943 tot 6 Desember 1951
** A.J.R. van Rhijn van 6 Desember 1951 tot 1 Desember 1953
** Daniel Thomas du Plessis Viljoen van 6 Desember 1953 tot 1 Desember 1963
** Wentzel Christoffel du Plessis van 1 Desember 1963 tot 1 November 1968

## Suid-Afrikaanse besetting (1968-1990) 
duimnael|Vlag van Suid-Afrika van 1928 tot 1994

* Administrateur:
** Johannes Gert van der Wath van 1 November 1968 tot 1 November 1971
** Barend van der Walt vanaf 1 November 1971 tot 1 September 1977 

* Administrateur-generaal:
** Marthinus Theunis Steyn jr. van 1 September 1977 tot 7 Augustus 1979
** Gerrit Viljoen van 7 Augustus 1979 tot 4 September 1980
** Danie Hough van 4 September 1980 tot 1 Februarie 1983
** Willie van Niekerk van 1 Februarie 1983 tot 1 Julie 1985
** Louis Pienaar van 1 Julie 1985 tot 21 Maart 1990
Roger Bushell

**Roger Bushell** (30 Augustus 1910 - 29 Maart 1944) was 'n Suid-Afrikaans-Britse advokaat en vlieënier tydens die Tweede Wêreldoorlog. Hy was bekend vir sy gewaagde ontsnappingspogings, veral uit Stalag Luft III. Hy is in Springs gebore en beide sy ouers was van Engeland afkomstig 

Na laerskool het sy ouers hom na Wellinton College in Engeland gestuur en na skool is hy na Pembroke-kollege in Cambridge waar hy in die regte studeer het. Hy het in 1933 die gekombineerde Oxford-Cambridge-skispan se kaptein geword. 

## Tweede Wêreldoorlog 
Toe die Tweede Wêreldoorlog uitbreek sluit hy by die Britse Lugmag aan as 'n *Spitfire*-vlieënier waar hy deel word van 601 Eskader. Hy word tydens die Geallieerdes se ontruiming van Duinkerken  neergeskiet nadat hy self twee *Messerschmitts* neergeskiet het. Hy word gevange geneem en bevind hom later in 'n oorgangskamp, die *Dulag Luft* naby Frankfurt. Gedurende Junie 1941 ontsnap hy vir die eerste keer deur die kampdraad te knip op dieselfde tyd as wat 'n klomp van sy makkers deur 'n tonnel ontsnap. Hy word egter 'n paar dae later binne meters van die Switserse grens weer gevange geneem. Daarna word hy na die Stalag Luft I krygsgevangenekamp gestuur. Hier help hy bou aan 'n ontsnappingstonnel maar die kamp word ontruim voor die tonnel voltooi kon word.

Op pad na hulle volgende kamp, *Oflag VI-B* ontsnap hy en 'n gevange Tsjeggiese vlieënier, Jaroslav Zafouk, uit die trein deur die vloerplanke uit te ruk. Die twee vorder tot in Praag waar hulle vir agt maande versteek word by die Zeithammie-familie. Die dogter van die familie verraai hulle egter en Bushell en Zafouk word weer gevange geneem. Na drie weke van ondervraging word Bushell na die Stalag Luft III kamp gestuur. Die kamp was sowat 160 km suidoos van Berlyn. 

By Stalag Luft III word hy die voorsittter van die Ontsnappingskomitee. Hulle grawe drie tonnels bekend as Tom, Dick en Harry. Tom word deur die Duitsers ontdek en later word net aan Harry gewerk. Op die nag van 24 Maart 1944 ontsnap 76 gevangenes, onder ander Bushell deur Harry. Slegs drie kon slaag om weg te kom en die ander 73 is almal gevang. Vyftig van die ontsnaptes word tereggestel. Bushell en sy reisgenoot, Bernard Scheidhauer, word op die Saarbrücken-stasie gevang en op 29 Maart 1944 tereggestel.

Daar het nog twee Suid-Afrikaners saam met Bushell ontsnap: Johannes Gouws en Les Brodrick. Gouws is ook tereggestel.

## Bron 
* *Klip in Hitler se skoen* Rapport 30 Maart 2014
Ilmeniet

**Ilmeniet** is titaniumerts wat onder andere voorkom op die strande van KwaZulu-Natal. By Margate se hoofstrand is daar 'n inligtingbord daaroor. Ilmeniet se chemiese formule is FeTiO3.

Die naam *ilmeniet* is afgelei van die Russiese Ilmenberg in die suidelike Oeralgebergte, die plek waar dit eerste gevind is.

## Bron 
* *Ensiklopedie van Suidelike Afrika*; Eric Rosenthal; 1967

## Eksterne skakels 
*
Bayesiaanse statistiek

**Bayesiaanse statistiek** (vernoem na Thomas Bayes) is 'n onderversameling van statistiek waarin stellings oor die waarheid in terme van Bayesiaanse waarskynlikhede gemaak word.
Theodor Leutwein

**Theodor Leutwein** (9 Mei 1849 - 13 April 1921) was 'n Goewerneur van Duits-Suidwes-Afrika en is in Duitsland gebore. Hy word in 1894 na Suidwes-Afrika as bevelvoerder van die magte in die stryd teen Hendrik Witbooi gestuur. Hy word in 1895 as Administrateur (*Landeshauptmann*) aangestel en as Goerwerneur in 1898. Na voortdurende konflik met die Hereros word hy in 1904 deur generaal Lothar von Trotha vervang. Hy tree af in 1905 en is op 13 April 1921 in Duitsland oorlede.

## Sien ook 
* Lys van Goewerneurs van Suidwes-Afrika

## Bron 
* *Ensiklopedie van Suidelike Afrika*; Eric Rosenthal; 1967
Ethiopian Airlines

**Ethiopian Airlines** is Ethiopië se vlagdraer-lugredery en word ten volle besit deur die land se regering. Ethiopian Air Lines is gestig op 21 Desember 1945, sy bedrywighede het op 8 April 1946 begin en is uitgebrei met internasionale vlugte in 1951. Die firma word 'n aandeelmaatskappy in 1965, en sy naam verander van Ethiopië Air Lines na Ethiopian Airlines. Ethiopian is 'n lid van die International Air Transport Association sedert 1959 en van die African Airlines Association (AFRAA) sedert 1968. Die lugredery is 'n Star Alliance-lid sedert Desember 2011.

Sy spilpunt  vanwaar dit 'n netwerk van 138 passasiersbestemmings – 19 van hulle plaaslik – en 36 vragbestemmings bedien. Ethiopian vlieg na meer bestemmings in Afrika as enige ander lugdiens. Dit is een van die vinnigsgroeiende maatskappye in die bedryf, en is een van die grootste op die vasteland van Afrika. Dit is ook een van die min winsgewende rederye in die Sub-Saharastreek. Die lugredery se vragafdeling is bekroon as "The African Cargo Airline of the Year" vroeg in 2011.

## Kodedeelooreenkomste 
Ethiopian Airlines het kodedeelooreenkomste met die volgende lugrederye:

* Aegean Airlines
* Air Canada
* Air China
* Air Côte d'Ivoire
* Air Europa
* Air India
* All Nippon Airways
* Asiana Airlines
* ASKY Airlines
* Austrian Airlines
* Azul
* EgyptAir
* El Al
* Kuwait Airways
* LAM Mozambique Airlines
* Lufthansa
* Malawian Airlines
* Malaysia Airlines
* Oman Air
* RwandAir
* Scandinavian Airlines
* Shenzhen Airlines
* Singapore Airlines
* South African Airways
* TAP Air Portugal
* Turkish Airlines
* United Airlines

## Bedryfstendense 
Die belangrikste tendense vir Ethiopian Airlines in onlangse jare word hier vertoon (teen die jaareinde op 30 Junie):

[duimnael|'n Ethiopian Airlines Boeing 757-200 in die ou kleurskema by [Dubai Internasionale Lughawe in 2004.]]
[duimnael|'n Ethiopian Airlines Boeing 767-200ER kort voor landing te [Dubai Internasionale Lughawe in 2006.]]

## Verwysings
Air Namibia

[duimnael|links|280px|'n Air Namibia *McDonnell Douglas MD-11* styg op vanaf [Zürich Internasionale Lughawe in 2005.]]

duimnael|regs|330px|Air Namibia A340-311 V5-NME op Frankfurt-lughawe, 14 Julie 2013

**Air Namibia** was die vlagdraer en nasionale lugredery van Namibië. Dit is in 1947 gestig as "South West Air Transport" (SWAT) deur die Suid-Afrikaanse regering, wat namens die VN na die Tweede Wêreldoorlog 'n mandaat oor Namibië (Suidwes-Afrika) verkry het. In 1959 is die naam verander na Suidwes Lugdiens na 'n samesmelting met Oryx Aviation. Ná Namibië se onafhanklikwording in 1990 is die redery herdoop na **Namib Air**. Ná nog 'n herorganisasie in 1991 en die verkryging van 40% deur SA Airlink is die huidige naam **Air Namibia** in gebruik geneem.

Die lugredery het in April 2017 by die Amerikaanse Departement van Vervoer toestemming verkry om na die Verenigde State te vlieg. In Maart het die lugredery 'n hersertifiseringsaansoek deur die Internasionale Burgerlugvaartorganisasie voltooi ('n ouditproses wat in 2013 begin is), wat die lugredery in staat gestel het om na enige EU-lidstaat te vlieg.

## Finansiële probleme 
Vanaf 8 Julie 2020 het die Vervoerkommissie van Namibië die redery se geskeduleerde lugdienslisensie opgeskort, met verwysing na finansiële en veiligheidskwessies. Die lugredery ontvang in Oktober 2020 kennis van die Belgiese prokureur Anicet Baum, van die maatskappy Challengeair, wat beweer dat Air Namibia insolvent is en nie in staat is om sy skuld aan Challengeair terug te betaal nie.

Op 11 Februarie 2021 het die Namibiese regering die onmiddellike ontbinding en likwidasie van Air Namibia aangekondig, weens oorweldigende skuld en jare se finansiële afhanklikheid van die staat. Ten tyde van sluiting het die lugredery nege vliegtuie bedryf en ongeveer 600 personeellede in diens gehad.

## Dienste 
Air Namibia het geskeduleerde vlugte aangebied na:

;Binneland:
* Lüderitz, Katima Mulilo, Ondangwa, Oranjemund, Rundu, Walvisbaai, Windhoek, Windhoek-Eros

;Buiteland:
*Accra, Durban, Kaapstad, Frankfurt am Main, Gaborone, Harare, Johannesburg, Lagos, Luanda, Lusaka, Victoria-waterval.

## Vloot 
Die vloot van Air Namibia vir internasionale bestemmings het in Desember 2019 bestaan uit:
*2x Airbus A330-200
*4x Airbus A319-100
*4x Embraer ERJ-135

## Verwysings
El Al Israel Airlines

duimnael|280px|El Al Boeing 737-8HX

**El Al Israel Airlines Ltd** (IATA: LY, ICAO: ELY),  wat handel dryf as **El Al** ("To The Skies" of "Skywards"), is die vlagskip-lugredery van Israel. Die hoofkantoor is op Ben Gurion Internasionale Lughawe naby Tel Aviv.

El Al bedien slegs kosjermaaltye en vervoer geen passasiers op sabbat (Saterdag) en Joodse godsdienstige feesdae nie.

## Geskiedenis 
El Al is aan die einde van 1948 gestig, pas na die oprigting van die staat Israel. El Al was aanvanklik geheel en al in staatsbesit, maar vanaf 12 Junie 2003 word aandele ook op die beurs van Tel Aviv verhandel. Sedert 1 Januarie 2005 is El Al 'n privaatmaatskappy.

[duimnael|280px|'n [Boeing 747-400|Boeing 747-200 in die ou kleurskema land op Lughawe Londen-Heathrow, Londen]]
## Veiligheid 
Die lugredery is bekend vir sy uitgebreide sekuriteitskontroles op passasiers en vliegtuie. Die inweegtoonbank by Schiphol is byvoorbeeld heeltemal afgeskerm. Minstens vier gewapende wagte is teenwoordig op elke vlug, beide binnelands en internasionaal. Hulle word op strategiese plekke op die vliegtuig geplaas, soos nooduitgange of naby kajuitdeure, om 'n moontlike kaping te voorkom.

Volgens El Al het dit ’n missielverdedigingstelsel op elke vliegtuig geplaas wat kan veroorsaak dat oppervlak-tot-lug-missiele van koers verander. So 'n stelsel kos sowat 38 miljoen dollar elk. Die nodige veiligheidsbeleid is een van die redes waarom 'n vliegkaartjie van El Al duurder is as by ander lugrederye.

## El Al Cargo 
Die vragdraer van die maatskappy word El Al Cargo genoem. Dit het tot 2008 'n tak by Schiphol-lughawe in Nederland gehad. Daardie jaar is hierdie tak verskuif na Luik Lughawe, 'n groot vraglughawe in België. Schiphol sou te duur geword het vir El Al Cargo, deels weens streng regulasies.

## Kodedeelooreenkomste 
El Al kodedeel met die volgende rederye:

* Aerolíneas Argentinas
* Aeroméxico
* Air China
* Air Serbia
* Alaska Airlines
* American Airlines
* Ethiopian Airlines
* Etihad Airways
* Gulf Air
* Hong Kong Airlines
* Iberia
* jetBlue
* Kenya Airways
* LATAM Brasil
* LOT Polish Airlines
* Qantas
* Swiss International Air Lines
* TAP Air Portugal
* Thai Airways
* Vietnam Airlines

## Verwysings
China Southern Airlines

**China Southern Airlines** is 'n lugredery met sy hoofkwartier in Baiyun-distrik, Guangzhou, Guandong-provinsie, Volksrepubliek China. Dit is die wêreld se sesde grootste lugredery gemeet aan passasiers vervoer en Asië se grootste lugredery in vlootgrootte en passasiers vervoer. Dit is die vierde grootste lugredery in die wêreld in binnelandse passasiersverkeer en die sesde grootste in geskeduleerde plaaslike passasierskilometers gevlieg. Sy belangrikste spille is op Guangzhou Baiyun Internasionale Lughawe en Beijing Capital Internasionale Lughawe. Die lugredery vlieg tans na 216 bestemmings met 'n vloot van meer as 650 vliegtuie.

China Southern Airlines is op 1 Julie 1988 gestig as gevolg van die herstrukturering van die Burgerlugvaartadministrasie van China. Sedertdien is dit oorgeneem en het ook saamgesmelt met 'n aantal plaaslike lugrederye, steeds as een van China se "Groot Drie" (naas Air China en China Eastern Airlines). China Southern Airlines is 'n lid van SkyTeam. Die redery se logo is 'n rooi kapokblom op 'n blou vertikale stertvin.

In 2012 het China Southern Airlines 86,5 miljoen plaaslike en internasionale passasiers vervoer met 'n gemiddelde laaifaktor van 81%.

## Spilpunte 
* Beijing Capital Internasionale Lughawe
* Chongqing Jiangbei Internasionale Lughawe
* Guangzhou Baiyun Internasionale Lughawe
* Ürümqi Diwopu Internasionale Lughawe

## Verwysings
ILFC

duimnael|links|upright|ILFC se korporatiewe hoofkwartier, Constellation Place
Die **International Lease Finance Corporation (ILFC)** is 'n vliegtuigverhuurder met sy hoofkwartier in Constellation Place (voorheen die MGM-Toring) in Century City, Los Angeles, Kalifornië.

Dit is die wêreld se grootste vliegtuigverhuurder in waarde, al besit ILFC se mededinger, General Electric se GECAS-eenheid, meer vliegtuie. Dit verhuur Boeing- en Airbus-vliegtuie aan die meeste groot lugdienste wêreldwyd, insluitend Aeroméxico, Air Canada, Asiana Airlines, Delta Air Lines, Korean Air, Cathay Pacific, Cyprus Airways, Air France, KLM, Lufthansa, Alaska Airlines, American Airlines, Air India, United Airlines, Norwegian Air Shuttle, Pakistan International Airlines, Suid-Afrikaanse Lugdiens, Emirates en Gulf Air.
Max Immelmann

[duimnael|links|Max Immelmann in sy [Fokker Eindecker|Fokker E.I]]
**Max Immelmann** (21 September 1890 – Julie 1916) was 'n Duitse bobaasvlieënier van die Eerste Wêreldoorlog. Immelmann is in Dresden, Duitsland gebore. As kind kom hy na Suid-Afrika, en word in Uitenhage groot.

Hy keer terug na Duitsland en sluit aan by die *Luftwaffe*. Hy behaal op 1 Augustus 1915 sy eerste oorwinning in 'n Fokker Eindecker, ook die vliegtuig se eerste oorwinning. Hy behaal uiteindelik 15 oorwinnings aan die westelike front en word 'n volksheld. Met buitengewone toeval word hy in Julie 1916 deur kaptein George McGubbin, 'n Suid-Afrikaner en lid van die Britse Vliegkorps, neergeskiet.

Majoor Allister Miller is gekies om 'n krans op sy graf te lê.

## Bron 
* *Ensiklopedie van Suidelike Afrika*, Eric Rosenthal, 1967

## Verwysings
George Labram

**George Labram** (1859 - 9 Februarie 1900) was 'n Amerikaanse ingenieur. Hy kom in 1894 in Suid-Afrika aan en word op 8 Oktober 1896 aangestel as die hoof van meganiese ingenieurswese vir De Beers Consolidated Mines. Hy en F.B. Kirsten ontwerp die ghriestafel wat diamante opvang tydens die sorteringsproses. Tydens die Beleg van Kimberley het Labram die Long Cecil gebou. Hy sterf na 'n voltreffer van die Boere.

George Labram's Room.jpg|Labram se kamer in die Grand Hotel waar hy oorlede is
Dead Memorial 007.jpg|Gedenkplaat wat vir hom opgerig is
Dead Memorial 008.jpg|Gedenkplaat

## Bron 
* *Ensiklopedie van Suidelike Afrika,* Eric Rosenthal, 1967

## Eksterne skakels 
*
Air China

: *Moet nie verwar word met *China Airlines* nie*

**Air China Limited** ( 中国国际航空公司) (IATA-kode: **CA**, ICAO: **CCA**) is die vlagdraer en een van die hooflugrederye van die Volksrepubliek China, met sy hoofkantoor in Shunyi-distrik, Beijing.

Air China bedryf sy vlugoperasies uit Beijing Capital Internasionale Lughawe as basis. Die Chinese landsvlag pryk op die romp van Air China vliegtuie. Air China is die enigste vlagdraer van China.

## Huidige vloot 

Air China 747 Taking Off From Beijing Capital Airport.JPG|Boeing 747-400
Air China Boeing 777-300ER in Smiling China Livery.jpg|Boeing 777-300ER in Smiling China kleure
Air China B777-39LER (B-2032) departing Beijing Capital International Airport.jpg|Boeing 777-300ER in Star Alliance kleure
AirChina772.jpg|Boeing 777-200
Air China A330-200.jpg|Airbus A330-200
Air China A321.JPG|Airbus A321-200
20090319 Air China YL921 2845 (BEJ) 737-800 Exteriors.jpg|Boeing 737-800
Air China BAe 146-100 JetPix.jpg|BAe 146

## Verwysings
Airbus A330

Die **Airbus A330** is 'n wyeromp tweemotorige straalvliegtuig wat deur Airbus vervaardig word. Verskillende weergawes van die A330 het reikafstande van 7&nbsp;400 tot 13&nbsp;430 kilometer (4&nbsp;000 tot 7&nbsp;250 seemyl) en kan tot 335 passasiers in 'n tweeklasuitleg vervoer of 70 ton (150&nbsp;000 pond) vrag dra.

Die oorsprong van die A330 dateer uit die 1970's as een van verskeie afgeleides van Airbus se eerste vliegtuig, die A300. Die A330 is in parallel met die A340 ontwikkel, wat baie algemene vliegkomponente deel, maar verskil ten opsigte van die aantal enjins. Beide vliegtuie gebruik elektroniese "fly-by-wire" vliegbeheertegnologie wat die eerste keer in 'n Airbus gebruik is op die A320, sowel as die A320 se ses-vertoonskerm glaskajuit. Na bestellings van verskeie kliënte ontvang is, het Airbus in Junie 1987 die A330-projek geloods om die A340 aan te vul. Die A330 word Airbus se eerste vliegtuig met 'n keuse van drie enjins: General Electric CF6, Pratt & Whitney PW4000 en die Rolls-Royce Trent 700.

Die A330-300, die eerste variant, onderneem sy nooiensvlug in November 1992 en begin passasiersdiens met Air Inter in Januarie 1994. In reaksie op dalende verkope, het Airbus dit opgevolg met die effens korter A330-200 variant in 1998. Verdere ontwikkeling in A330-variante sluit in 'n toegewyde vragvliegtuig, die A330-200F, en 'n militêre tenker, die A330 MRTT. Die A330 MRTT het die basis gevorm van die voorgestelde KC-45 vir die Amerikaanse Lugmag se KC-X-tender in samewerking met Northrop Grumman, maar dit verloor later teen Boeing se tenker-voorstel.

Sedert sy bekendstelling het die A330 heelwat bygedra om Airbus se markaandeel te vergroot vir wyerompvliegtuie. Rederye het die A330 gekies as 'n plaasvervanger vir minder ekonomiese driestralers en ook mededinger-tweestralers. Boeing het weergawes van die 767 en 777 as mededingers op die mark, asook die 787, wat in diens gestel is in November 2011. Airbus se A350 sal ook deel word van hierdie wyerompvliegtuigmark. Die grootste operateur is Air China wat 41 A330's in sy vloot het. Daar word verwag dat die A330 se goeie verkope sal voortduur tot minstens 2020. Teen Oktober 2015 het die A330 se bestelboek op 1&nbsp;439 gestaan, waarvan 1&nbsp;230 reeds afgelewer is. Die Turkse Lugredery bedryf die meeste A330's en het 53 in sy vloot.

## Tydlyn Airbus A3xx-reeks 
## Verwysings
Cathay Pacific

Die lugredery **Cathay Pacific** (IATA: **CX**, ICAO: **CPA**) is die internasionale vlagdraer van Hongkong, met sy hoofkantoor en belangrikste spil geleë op Hongkong Internasionale Lughawe, hoewel die lugredery se geregistreerde kantoor op die 33ste vloer van "One Pacific Place" is.

Die lugredery het vele bedrywighede, insluitend geskeduleerde passasiers- en vragdienste na 168 bestemmings in 42 lande wêreldwyd. Kodedeel en gesamentlike ondernemings word met 'n vloot van wyeromp-vliegtuie onderneem, bestaande uit toerusting van Airbus A330, A340, Boeing 747-400 en 777. Die lugredery bedryf ook 'n vyfde vryheidsvlug van Bangkok en Taipei, sy fokusstede. Sy volfiliaal, Dragonair, vlieg na 44 bestemmings in die Asië-Stille Oseaan-streek vanuit sy Hongkongbasis.

In 2010 het Cathay Pacific en Dragonair saam byna 27 miljoen passasiers en meer as 1,8 miljoen ton vrag en pos vervoer.

Lêer:Cathay Pacific Boeing 777-300ER; B-KPF@HKG;31.07.2011 614oq (6053398096).jpg|'n Cathay Pacific Boeing 777-300ER land op Hongkong Internasionale Lughawe.
Lêer:B-KPM 27122015LHR (23860063229).jpg|'n Cathay Pacific Boeing 777-300ER in die nuwe kleurskema.

## Verwysings
Hongkong Internasionale Lughawe

**Hongkong Internasionale Lughawe** (IATA: **HKG**, ICAO: **VHHH**), ook bekend as **Chek Lap Koklughawe** is die lughawe van Hongkong wat op Lantau-eiland by Chek Lap Kok gebou is, en in 1998 geopen het. Dit is een van die voorste lughawens ter wêreld en het die "Wêreldlughawe van die Jaar" toekenning van Skytrax reeds 7 keer in 10 jaar gewen. Dit is die tuishawe van Cathay Pacific, Dragonair, Hong Kong Airlines, Hong Kong Express Airways en Air Hong Kong (vragdraer). Dit is die derde besigste lughawe in terme van die passasiers in Asië en die besigste in die wêreld in terme van vragverkeer.

Die lughawe het 'n hoogs gevorderde snelweg- en spoorwegstelsel wat dit verbind met Hong Kongstad. Die bouprojek was een van die grootste in die wêreld en het op Discovery Channel se "Tien grootste moderne projekte van die wêreld" verskyn. Dit is ontwerp deur die bekende argitek Norman Foster. Die doel van die lughawe was om die opeenhoping van verkeer, wat die ou Kai Tak Lughawe nie kon hanteer nie, te verlig. Dit bly een van die beste lughawens in die wêreld, saam met Lughawe Singapoer Changi en Seoul se Incheon Internasionale Lughawe.

Die lughawe is kommersieel operasioneel sedert dit die voormalige Kai Tak Lughawe vervang het in 1998, en is 'n belangrike streeksoordragsentrum, passasiersmiddelpunt en toegangsbestemming vir China (met 44 bestemmings) en die res van Asië. 

Die Hong Kong Internasionale Lughawe huisves ook van die wêreld se grootste passasiersterminaalgeboue (die grootste toe dit geopen het in 1998) en is een van die besigste lughawens in Asië. Die lughawe is een van die spille vir Oneworld Alliance, en een van die Asiatiese-Stille Oseaan vragspille vir UPS Airlines.

## Verwysings
Robert Kekewich

**Robert George Kekewich** (1854 - 1914) was 'n Generaal-Majoor in die Britse Leër. Hy is in Devonshire gebore en ontvang sy opleiding in Marlborough. Hy sluit in 1874 by die leër aan en doen vervolgens diens in Egipte, Maleia en die Soedan. Kekewich word daarna in Suid-Afrika gestasioneer toe die Tweede Vryheidsoorlog uitbreek. Hy was in bevel van die troepe tydens die Beleg van Kimberley. Hy en Cecil John Rhodes het ernstige meningsverskille gehad oor die verdediging van die burgerlikes. Nadat Kimberley ontset word, word kolonel Kekewich tot generaal-majoor bevorder. Hy is in 1914 oorlede.

## Bron 
* *Ensiklopedie van Suidelike Afrika*, Eric Rosenthal, 1967
Biogenese

Die Wet van **biogenese** is deur Pasteur en Virchow daargestel. Dit sê dat alle selle afkomstig is van ander selle – *omni cellules e cellules*. Lewende organismes ontstaan vanuit ander soortgelyke lewende organismes (soort gee oorsprong aan soort) en kan nooit vanuit nie-lewende materiaal ontstaan nie.

## Kyk ook 
* Abiogenese
* Biogenetiese wet
EgyptAir

**EgyptAir** (Arabies: مصر للطيران), is die vlagdraer lugredery van Egipte.

## Bestemmings 
Sedert Januarie 2022 bedien EgyptAir 70 bestemmings in 56 lande.

### Alliansies 
In Oktober 2007 het die Hoof Uitvoerende Raad van Star Alliance ingestem om Egyptair as 'n toekomstige lid te aanvaar, die eerste lugredery van 'n Arabiese land en die tweede een in Afrika – ná South African Airways – om by die lugredery-alliansie aan te sluit.

In 'n seremonie wat op 11 Julie 2008 by Kaïro Internasionale Lughawe gehou is, het die vervoerder die 21ste lid van hierdie alliansie geword, nege maande nadat dit die aansluitingsproses begin het.

### Kodedeelooreenkomste 
Egyptair het kodedeelooreenkomste met die volgende rederye:

* Aegean Airlines
* Air Cairo
* Air Canada
* Air China
* Air India
* Asiana Airlines
* Austrian Airlines
* Avianca
* Brussels Airlines
* Etihad Airways
* Ethiopian Airlines
* Gulf Air
* Kenya Airways
* LOT Polish Airlines
* Lufthansa
* Royal Air Maroc
* Scandinavian Airlines
* Singapore Airlines
* Shenzhen Airlines
* Suid-Afrikaanse Lugdiens
* Swiss International Air Lines
* TAP Air Portugal
* Thai Airways
* Turkish Airlines
* Ukraine International Airlines
* United Airlines

## Vloot 
Teen Maart 2022 bestaan die vloot van EgyptAir uit:

## Verwysings
Boeing 777

Die **Boeing 777** is 'n familie van ultra-lang reikafstand, wyeromp-tweemotorige straalpassasiersvliegtuie wat deur Boeing Commercial Airplanes gebou word.

Dit is die wêreld se grootste tweelingstraler ("Twinjet") en het 'n tipiese sitplekuitleg vir 314-451 passasiers, met 'n reikafstand van  . Algemeen na verwys as die "Triple Seven", sluit sy onderskeidende kenmerke in die grootste deursnee turbowaaierenjins aan 'n vliegtuig, ses wiele op elke hooflandingstel, 'n ronde rompdeursnit, en 'n lemgevormde stertkëel. 

[links|duimnael|230px|'n Boeing 777-200 van [United Airlines, die 777 se bekendstellingskliënt]]
Die 777 is in oorleg met agt groot lugrederye ontwerp om ouer wyerompvliegtuie te vervang en die vermoë verskil tussen Boeing se 767 en 747 te oorbrug. As Boeing se eerste "fly-by-wire" vliegtuig het dit volle rekenaargesteunde beheer; dit is ook die eerste geheel-en-al rekenaarontwerpte kommersiële vliegtuig.

Die 777 word ook sedert 2014 in twee romplengtes vervaardig. Die oorspronklike 777-200 variant begin met kommersiële diens in 1995, gevolg deur die uitgebreide-reeks 777-200ER in 1997. Die gestrekte 777-300, wat 10,1 meter (33,3 voet) langer is, is in 1998 in diens gestel. Die langer reeks 777-300ER en 777-200LR variante kom in diens in 2004 en 2006 onderskeidelik, terwyl 'n vragtuigweergawe, die 777F, sy debuut in Februarie 2009 gemaak het. Beide langreeksweergawes en die vragtuig gebruik General Electric GE90-enjins en het vlerkpunte wat boontoe gebuig is om aerodinamika te verbeter. Die vroeëre 777-200, -200ER en -300 weergawes is toegerus met GE90, Pratt & Whitney PW4000 of Rolls-Royce Trent 800-enjins. Die 777-200LR is die wêreld se langste reikafstand vliegtuig en kan meer as halfpad ononderbroke om die wêreld vlieg; dit hou die rekord vir die langste afstand geenstop gevlieg deur 'n kommersiële vliegtuig.

[duimnael|regs|400px|'n Nuwe [Air India Boeing 777-200LR word uitgerol by die Boeingfabriek.]]

## Verwysings
Bloemlesing

duimnael|Voorblad van 'n Duitse bloemlesing.

'n **Bloemlesing** is 'n publikasie wat 'n versameling literêre werke van 'n skrywer of skrywers bevat. 'n Bloemlesing kan stukke van die beste skrywers bevat, of die beste stukke van 'n spesifieke skrywer. Dit kan 'n versameling van gedigte, kortverhale, toneelstukke, liedjies of uittreksels wees.

Die woord "bloemlesing" is afgelei van die Grieks woord *ἀνθολογία* ('*n versameling blomme*). Die skrywes word hier met blomme vergelyk.

'n Bloemlesing moet nie met die volledige versameling werke, of oeuvre van 'n skrywer verwar word nie.

## Voorbeelde 
Enkele voorbeelde ter illustrasie:
* Groot verseboek: 'n bloemlesing uit die Afrikaanse poësie; Diederik Johannes Opperman; Nasionale Boekhandel; 1952; 
* Karakters op ons vlaktes: 'n bloemlesing uit die prosawerk; Jochem van Bruggen; Afrikaanse pers-boekhandel; 1961
* Afrikaanse verse: 'n bloemlesing; DF Malherbe en Felix Vincent Lategan; Nasionale Boekhandel; 1965; 
* Driesprong: 'n bloemlesing uit die gedigte van Celliers, Totius en Leipoldt; Tafelberg; 1978; 

## Eksterne skakels
Zelda la Grange

**Zelda la Grange** is die voormalige privaatsekretaresse van Nelson Mandela. Sy het nie net sekretariële werk vir hom gedoen nie, maar was ook sy woordvoerder, reisgenoot en 'n vertroueling wat 19 jaar saam met hom gewerk het.

## Biografie 
La Grange is op 29 Oktober 1970 in Pretoria, Suid-Afrika gebore. Haar vader was 'n uitvoerende bestuurder by Suid-Afrikaanse brouerye en het later sy eie slaghuis bedryf. Haar moeder was 'n onderwyseres. Beide haar ouers was nasionaliste. Hulle het in Wonderboom-Suid gewoon, waar sy op 20-jarige ouderdom vir die eerste keer van Mandela se bestaan te wete gekom het.

Sy het 'n "uitvoerende sekretariële diploma" van die destydse Technikon Pretoria ontvang. Vanaf 1994 tot 1996 werk sy as 'n tikster vir Mary Mxadana, destyds Nelson Mandela se privaatsekretaresse. In 1996 word sy tot assistent-privaatsekretaresse bevorder en in 1999 word sy die *Privaatsekretaris van die Kantoor van die President*. Sedert 1999, na Mandela se uittrede, het sy hom tot sy dood in Desember 2013 bygestaan en help versorg.

Sy sien haarself as 'n ere-kleindogter van Mandela, 'n stelling wat Mandela self beaam het. Na Madiba se afsterwe het sy R50&nbsp;000 van hom geërf (soos al sy persoonlike werknemers), en voortgegaan om sy humanitêre werk te koördineer en te koester.

## Verwysings 
## Bronne 
* 

## Eksterne skakels 
*
*
*
*
Incheon Internasionale Lughawe

**Incheon Internasionale Lughawe** (IATA: **ICN**, ICAO: **RKSI**) (Koreaans: 인천 국제 공항) is die grootste lughawe in Suid-Korea, die primêre lughawe in diens van die Seoel Nasionale hoofstadgebied, en een van die grootste en besigste lughawens ter wêreld. Die Internasionale Lughaweraad het dit vir sewe jaar agtereenvolgens (2005-2012) as die beste lughawe in die wêreld aangewys. Die lughawe het 'n gholfbaan, 'n spa, private slaapkamers, ysskaatsbaan, 'n kasino, binnenshuise tuine en 'n museum van die Koreaanse kultuur. 

Die lughawebestuur beweer dat die gemiddelde vertrektyd slegs 19 minute duur (die wêreldwye bedryfsgemiddeld is 60 minute) en aankoms slegs 12 minute (gem. 45 minute wêreldwyd), dit maak dit een van die vinnigste lughawens in die wêreld vir doeaneverwerking. Incheon Internasionale Lughawe beweer ook dat dit net 'n 0,0001% verkeerde-hanteringskoers vir bagasie het.

Incheon Internasionale Lughawe is 48 km (30 myl) wes van Seoul, die hoofstad en grootste stad van Suid-Korea, geleë en is die belangrikste sentrum vir Korean Air, Asiana Airlines, Air Jeju en Polar Air Cargo. Die lughawe dien as 'n sentrum vir internasionale burgerlike lugvervoer en vragverkeer in Oos-Asië. Incheon Internasionale Lughawe is tans Asië se agtste besigste lughawe in terme van passasiersgetalle en die wêreld se vierde besigste lughawe vir vragverkeer. In 2019 het 71&nbsp;169&nbsp;516 passasiers die lughawe gebruik.

Die lughawe het vroeg in 2001 vir besigheid geopen, deur die ouer Gimpo Internasionale Lughawe te vervang, wat nou meestal binnelandse bestemmings bedien asook pendelvlugte na alternatiewe lughawens in China, Japan en Taiwan.

## Verwysings
Riverton

**Riverton** is 'n nedersetting en terrein van die pompstasie vir die Kimberley waterwerke en geleë aan die Vaalrivier. Vroeër was daar na diamante gedelf in die omgewing. Dit is ook 'n gewilde naweekoord.

## Sien ook 
* Lys van dorpe in Suid-Afrika

## Bron 
* *Ensiklopedie van Suidelike Afrika*, Eric Rosenthal, 1967
Paprika (spesery)

[duimnael|Rooi rissies in Cachi, [Argentinië word in die lug gedroog voordat dit tot poeier verwerk word.]]
duimnael|'n Bakkie met gerookte Spaanse Pimentón
duimnael|Verpakte gemaalde en die heel-gedroogde paprika te koop op 'n mark in Belgrado.
[duimnael|'n Hongaarse paprikaverkoper, [Boedapest.]]

**Paprika** is 'n spesery gemaak van fyngemaalde, gedroogde vrugte van *Capsicum annuum*, óf soetrissie of chilipeperrasse of mengsels daarvan. Paprika word dikwels geassosieer met Hongarye, want dit word algemeen in die Hongaarse kookkuns gebruik. Spanje en Portugal het *Capsicum annuum* van die Amerikas na die Ou Wêreld ingevoer. Spaanse Pimentón, soos dit daar bekend is, het dikwels 'n rokerige smaak as gevolg van hoe die Spanjaarde dit gedroog het. Sommige weergawes van paprika en Pimentón is gerook. Die geurmiddels word in vele lande se kookkuns gebruik om kleur en geur aan geregte te gee, maar dit word gewoonlik geassosieer met Turkye, Griekeland, Spanje, Portugal, Hongarye, Roemenië, Kroasië, Serwië, Bulgarye, Marokko en Suid-Afrika.

## Verwysings
Paul Loots

**Paul Loots** is 'n jong Afrikaanse akteur. Hy maak sy filmdebuut in 2011 in *Roepman* waarin hy die hoofrol van Timus Rademan vertolk. Loots speel ook die rol van Karel van Aswegen (jr.) in die film *Verraaiers* (2013). Sy tweede hoofrol was die van Walter in *Agent 2000* (2014).

Loods voltooi sy laerskoolloopbaan op 14-jarige ouderdom van Laerskool Swartkop. Hy was die onderhoofseun en is as die skool se beste drama-, redenaars-  en kultuurleerder aangewys. Hy is tans 'n leerder van Hoërskool Eldoraigne in Centurion.

## Filmografie 
* *Roepman*, 2011 as Timus Rademan
* *Verraaiers*, 2011 as Karel van Aswegen (jr.)
* *Agent 2000*, 2014 as Walter

## Eksterne skakels 
*
Agent 2000

**Agent 2000** is 'n Afrikaanse spioenfliek vir tieners. Die rolprent is by  die Hoërskool Randburg in Johannesburg verfilm en op 28 Maart 2014 in Suid-Afrika vrygestel. Die regisseur was Stefan Nieuwoudt terwyl Paul Loots, wat voorheen in Roepman te sien was, die hoofrol as *Agent 2000* vertolk. 

## Genre 
Die rolprent is 'n aksiedrama van 'n tegnologie-mal geheime agent wat gehuur word om ‘n skoolboelie te ontmasker. Dit het 'n ouderdomsperk van 7-9 OL (ouerleiding) vir Geweld.

## Hoofrolspelers 
* Paul Loots as Walter
* Izel Bezuidenhout as Chante-Amore
* Ruan Wessels as Remardo
* Janic Botha as Balie
* Francois Jacobs as Jean-Jaques
* Melissa Massyn as Annabel
* Karen Wessels as Alet
* David James as Roelof
* Cobus Visser as mnr. Von Brakel
* Shaleen Surtie-Richards as juffrou Schutte

## Storielyn 
Agent 2000, oftewel W..w.. walter du Toit, se tyd raak min. Hy moet gou speel as hy Hoërskool Randburg se berugte boelie, *die Laksman*, voor die einde van die ontgoeningstydperk wil ontmasker. Sou Walter daarin slaag, kan hy sy vermomming in die kas bêre, die publieke skool vaarwel roep en sy lewe as 14-jarige wat tuisonderrig ontvang voortsit.

Sou hy egter misluk, word die skoolhoof afgedank, is sy reputasie as geheime agent daarmee heen, verloor hy sy nuwe beste vriend en is hy die meisie van sy drome kwyt.

'n Taak wat aanvanklik na kinderspeletjies gelyk het verander gou in Walter se grootste nagmerrie. Sal hy die laksman betyds kan vang of sal Agent 2000 uiteindelik die Laksman se grootste teiken nog wees?

## Sien ook 
* Lys van Afrikaanse rolprente

## Eksterne skakels 
*
Charles Rudd

**Charles Dunell Rudd** (22 Oktober 1844 - 16 November 1916) was 'n vennoot van Cecil John Rhodes en is in Hanworth Hall, Norfolk, Engeland gebore. Hy ontvang opleiding in Harrow en Cambridge en was ook 'n goeie atleet. Hy kom op 22-jarige ouderdom in die Kaap aan en jag etlike jare saam met John Dunn. Hy vertrek na Kimberley en ontmoet daar vir Cecil John Rhodes. Hulle vorm 'n vennootskap en koop elk 'n kwart kleim in die De Beersmyn. Dit lei tot die eindelike ontstaan van De Beers Consolidated Mines. Gedurende 1883 word Rudd 'n lid van die Kaapse Parlement. Hier was hy verantwoordelik vir wetgewing om onwettige diamanthandel te beëindig. Hy speel 'n groot rol in die stigting van die maatskappy *Goldfields of South Africa*. Gedurende 1888 gaan hy na Matabeleland en verkry namens Rhodes 'n konsessie van Lobengula waarop die oktrooi vir die British South Africa Company gebaseer is. Hy is oorlede in 1916.

## Bron 
* *Ensiklopedie van Suidelike Afrika*, Eric Rosenthal, 1967
Mickey Rooney

**Mickey Rooney** (23 September, 1920 – 6 April, 2014), gebore in New York, was 'n Amerikaanse akteur en verhoogkunstenaar. Sy regte naam was Joe Yule Junior. Hy het in meer as 200 rolprente opgetree en verskeie toekennings ingepalm, onder andere 'n Oscar, 'n Golden Globe en 'n Emmy-toekenning. Hy is op 6 April 2014 op 93-jarige ouderdom oorlede.

## Filmografie 
Rooney het in talle rolprente gespeel, om enkeles te noem:

* *Babes in Arms*, 1939
* *The Human Comedy*, 1943
* *The Bold and the Brave*, 1956
* Breakfast at Tiffany's, 1961
* *The Black Stallion*, 1980
* *Sugar Babies*, 1980
* *Bill*, 1981
* *The Fox and the Hound*
* *Bill: On His Own*, 1983
* *The Adventures of the Black Stallion*, 1991

## Eksterne skakels 
* Amptelike webtuiste
*
Bernard Price

duimnael|links|Die voormalige Bernard Price Instituut vir Paleontologie in Johannesburg.

Dr. **Bernard Price** (1877 – 1948) was 'n Brits gebore ingenieur en fisikus wat in Londen gebore is. Hy kom in 1909 in Suid-Afrika aan en word aangestel as hoofingenieur van die pasgestigte *Victoria Falls and Transvaal Power Company*. In 1927 word hy hoofbestuurder van dié maatskappy. Hy was ook die uitvinder van die Merz-Price Differensiaalstelsel vir Outomatiese Diskriminerende Afsluiters*. 

Hy was ook die president van die *Suid-Afrikaanse Instituut van Elektrotegniese Ingenieurs'' en 'n lid van die raad van die Universiteit van die Witwatersrand. Hy tree in 1936 af en die regering stel hom aan as lid van die Maatskaplike en Ekonomiese Beplanningsraad. Hy was verantwoordelik vir die stigting en nalating van die *Bernard Price-Instituut vir Geofisiese Navorsing* en vir die groot vooruitgang op die gebied van kragproduksie in die Unie van Suid-Afrika. Hy is op 9 Julie 1948 oorlede.

## Bron 
* *Ensiklopedie van Suidelike Afrika*, Eric Rosenthal, 1967
Ásgeir (dubbelsinnig)

**Ásgeir** is 'n eerstenaam in Nordiese lande. In Noors word dit geskryf **Asgeir**, terwyl dit in Yslands met 'n geakkuteerde A geskryf word, d.w.s. **Ásgeir**. Die Deense ekwivalent is **Asger**. Ander Deense weergawes van die naam sluit in **Eske**, **Esge**, **Asgar**, en **Asker**.

## Oorsprong 
In die Nordiese tale beteken "As" "god" en "geirr" "spies". Dus beteken Ásgeir "goddelike spies" of "spies van die gode". Die naam Ásgeir ontstaan in die tyd van die Wikings en verval geleidelik in onbruik. Tydens die Nordiese renaissance in die 19de eeu herleef dit gewildheid, en is dit vandag 'n algemene eerstenaam.

## Persone 
**Asgeir** mag verwys na:

* Asgeir Almås (geb. 1948), Noorse politikus
* Asgeir Årdal (geb. 1983), Noorse skiër
* Asgeir Dølplads (geb. 1932), Noorse skispringer
* Asgeir Mickelson (geb. 1969), Noorse musikus, kunstenaar, fotograaf, en musiekresensent

**Ásgeir** mag verwys na:
* Ásgeir Ásgeirsson (1894–1972), tweede President van Ysland, van 1952 tot 1968
* Ásgeir Gunnar Ásgeirsson (geb. 1980), Yslandse voetbalspeler
* Ásgeir Elíasson (1949–2007), Yslandse voetbalbestuurder en nasionale afrigter
* Ásgeir Örn Hallgrímsson (geb. 1984), Yslandse handbalspeler
* Ásgeir Helgason (geb. 1957), Yslandse wetenskaplike
* Ásgeir Jónsson, Yslandse ekonoom, onderwyser, en outeur
* Ásgeir Sigurgeirsson, Yslandse sportskut en Olimpiaan
* Ásgeir Sigurvinsson (geb. 1955), Yslandse voetbalspeler en -afrigter
* Ásgeir Trausti Einarsson (geb. 1992), Yslandse sanger en lirikus bekend onder die mononiem Ásgeir

**Asger** mag verwys na:
* Asger Aaboe (1922–2007), Deense historikus van die suiwere wetenskappe, en wiskundige
* Asger Lund Christiansen (1927–1998), Deense tjellis en komponis
* Asger Hamerik, ook Hammerich, (1843–1923), Deense komponis van klassieke musiek
* Asger Jorn (1914–1973), Deense skilder, beeldhouer, keramiekkunstenaar, en outeur
* Asger Ostenfeld (1866–1931), Deense siviele ingenieur
* Asger Svendsen, Deense musiekprofessor, fagotspeler, houtblaser en kamermusikant
* Asger Techau, Deense tromspeler in die musiekgroep Kashmir, en die voorsanger van die groep Little Jimmy Reeves

## Sien ook 
* Asgerd, nedersetting in Razavi Khorasan-provinsie, Iran
* Asgeriya, nedersetting in Sri Lanka
* Kong Asgers Høj, graf op Møn in Denemarke
Rudolf Steiner

**Rudolf Joseph Lorenz Steiner** (* 27 Februarie 1861 in Kraljevec, Keiserryk Oostenryk, tans Kroasië; † 30 Maart 1925 in Dornach, Switserland) was 'n Oostenrykse esoteriese denker, filosoof en opvoedkundige wat veral bekendheid verwerf het as die grondlegger van die antroposofie, 'n esoteriese wêreldbeskouing wat by vroeëre esoteriese strominge soos teosofie, die Orde van die Rosekruisers, die Gnosis en die idealistiese filosofie aansluit. 

Met hierdie wêreldbeskouing as basis het Steiner aanbevelings gemaak vir 'n verskeidenheid lewensterreine, waaronder opvoedkunde (Waldorf-pedagogiek), kuns (euritmie), antroposofiese argitektuur, godsdiens (die Christegemeenskap) of landbou (biologies-dinamiese landbou).

## Verwysings 
## Eksterne skakels